
Comunicat de presă


27.06.2014
Proiect
Coordonatorul TIC în școală-un pas înainte în învățământul românesc
Fundaţia EOS - Educating for an Open Society România și partenerii săi: Ministerul Educației Naționale, Inspectoratul Școlar Județean Timiș, Inspectoratul Școlar al Județului Arad, Inspectoratul Școlar Hunedoara, Inspectoratul Școlar Caraș-Severin și Advisory Matters cu sediul în Marea Britanie, anunță încheierea proiectului ”Coordonatorul TIC în școală-un pas înainte în învățământul românesc” cofinanţat din Fondul Social European prin Programul Operaţional Sectorial Dezvoltarea Resurelor Umane 2007-2013, Axa prioritară 1 ” Educaţia şi formarea profesională în sprijinul creşterii economice şi dezvoltării societăţii bazate pe cunoaştere”, Domeniul major de intervenție 1.3 ” Dezvoltarea resurselor umane în educaţie şi formare profesională”, în baza contractului de finanțare POSDRU/19/1.3/G/36359.
Proiectul a avut ca obiectiv general dezvoltarea oportunităților de carieră pentru cadrele didactice în forma unei noi poziții denumită Coordonator TIC care va contribui decisiv la îmbunătățirea capacității personalului didactic din unitățile de învățământ de a utiliza metode interactive de predare-învățare folosind noile tehnologii ale informației și comunicării.  
Pe parcursul proiectului un număr de 24 de cadre didactice (6 cadre didactic/județ) care își desfășoară activitatea în unitățile de învățământ preuniversitar atât în mediul urban cât și rural din județele Arad, Caraș-Severin, Hunedoara și Timiș au pilotat rolul de coordonator TIC în școlile unde activează, iar 163 de cadre didactice din 24 de școli pilot din regiune consiliate de către coordonatorii TIC au derulat 1200 de ore folosind metode interactive moderne asistate de calculator.  
În cadrul proiectului a fost elaborat Ghidul Coordonatorului TIC în școală-un instrument de lucru concret ce cuprinde atât informații cu privire la utilizarea TIC cât și competențe soft de comunicare, coordonare, organizare și suport acordat cadrelor didactice. O anexa importantă a  proiectele didactice cu integrarea noilor tehnologii informaționale, exemple de bune practice, elaborate de cadrele didactice din cele 24 de școli pilot din regiunea de vest.

Informaţii suplimentare se pot obţine la:
Fundaţia EOS Timişoara, str. Treboniu Laurean, nr. 5, tel. 0256 498 172, email: office@eos.ro
Manager Proiect, Gligor Diana, email: diana.gligor@eos.ro
“Conţinutul acestui material nu reprezintă în mod obligatoriu poziţia oficială a Uniunii Europene
 sau a Guvernului României”.

